Abdullah Qardash

Abdullah Qardash (født i 1967 i Tal Afar i Irak) er en irakisk islamist og høyerestående medlem av terrororganisasjonen Den islamske stat (IS). Han var tidligere aktiv i den væpnede islamistgruppa Ansar al-Islam, men ble arrestert av amerikanske styrker og satt i det beryktede Camp Bucca-fengselet, et fengsel som ble beskrevet som et  et drivhus for hevnlyst og islamsk ekstremisme. Da han slapp ut i 2007 sluttet han seg til jihadistgruppa Islamsk Stat i Irak som senere utviklet seg til Den islamske Stat (IS). Han fikk en viktig rolle i å forme organisasjonen og ble utnevnt til «guvernør» for området Hasakah i Syria som var under IS-kontroll. Han fikk flere sentrale posisjoner i IS og fungerte som nestleder av gruppa frem til Abu Bakr al-Baghdadi ble drept i 2019. Det er antatt at han tok over som leder etter Baghdadis død.

Lite er kjent om Qardash, som også skal ha gått under navnet Hajji Abdullah al-Afari. Det er antatt at han har studert islamske studier i Mosul.

Referanser 

Islamister
Irakere
Personer fra Vest-Asia involvert i terroraktivitet
Personer tilknyttet den islamske staten i Irak og Levanten
Personer fra krigen i Irak
Personer fra krigen mot terror
Personer fra guvernementet Ninawah
Personer tilknyttet Al-Qaida